Diari Oficial de la Generalitat Valenciana


Sumari del DOGV 5944, del 30-01-2009 (2009/625)

Bases de la convocatòria per a proveir cinc places d'agent de policia local, escala d'administració especial, subescala servicis especials, categoria agent, torns lliure i mobilitat.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   5944

Data del DOGV
:   30-01-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/625


Data del document
:   20-01-2009

Organisme emissor
:   Ajuntament de l'Alcúdia

Tipus de document
:   Acord

Anàlisi jurídica

 Descriptors 

:   * Alcúdia, l'
    * administració local
    * concurs administratiu

Bases de la convocatòria per a proveir cinc places d'agent de policia local, escala d'administració especial, subescala servicis especials, categoria agent, torns lliure i mobilitat. [2009/625]  
En compliment de l'Acord adoptat per la Junta de Govern Local, de data 20 de gener de 2009, es publica la convocatòria per a la provisió en propietat de cinc places d'agents de policia local, escala de l'administració especial, vacants a la plantilla de l'Ajuntament de l'Alcúdia i formació de borsa de treball, d'acord amb les bases següents:  
Bases de la convocatòria per a proveir en propietat cinc places d'agent de policia local, vacants a la plantilla, pertanyents a l'escala d'administració especial, subescala servicis especials, categoria agent, i enquadrades en l'escala bàsica a l'efecte de la Llei 6/1999, de Coordinació de les Policies locals.  
Legislació aplicable:   
- Llei de la Generalitat Valenciana 6/1999, de 19 d'abril, de Policies Locals i de Coordinació de Policies Locals de la Comunitat Valenciana.  
- Decret 88/2001, de 24 d'abril, del Govern Valencià, pel qual s'estableixen les bases i els criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana (DOCV núm. 3988, de 27 d'abril de 2001).  
- Orde d'1 juny de 2001, de la Conselleria de Justícia i Administracions Públiques, de desenrotllament del Decret 88/2001, de 24 d'abril, del Govern Valencià, pel qual s'estableixen les bases i criteris generals uniformes per a la selecció, promoció i mobilitat de les policies locals de la Comunitat Valenciana, escala bàsica i auxiliars de Policia.  
- Orde de 23 novembre de 2005, de la Conselleria de Justícia, Interior i Administracions Públiques, de criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic. (DOCV núm. 5148, de 2 desembre de 2005).  
- Orde 23 novembre de 2005, de la Conselleria de Justícia, Interior i Administracions Públiques, barem general d'aplicació als concursos de mèrits per a la provisió de places en els cossos de policia local de la Comunitat Valenciana, pel torn de mobilitat. (DOCV núm. 5148, de 2 desembre de 2005).  
- Llei de la Funció Pública Valenciana, Decret Legislatiu de 24 d'octubre de 1995, del Govern Valencià.  
- Estatut Bàsic de l'Empleat Públic, aprovat per la Llei 7/2007, 12 abril (EBEP).  
- Llei 30/1984, de 2 d'agost, de Mesures per a la Reforma de la Funció Pública, en la part no derogada per l'EBEP.  
- Reial Decret 364/1995, pel qual s'aprova el Reglament General d'Ingrés del Personal al Servei de l'Administració General de l'Estat i Provisió de Llocs de Treball.  
- Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
- Llei 7/1985, de 2 d'abril, de Bases de Règim Local.  
- Reial Decret Legislatiu 781/1986, de 18 d'abril.  
- Llei 57/2003, 16 de desembre, de Mesures per a la Modernització del Govern Local.  
Primera. Objecte de la convocatòria  
És objecte de la present convocatòria la provisió en propietat de cinc places d'agents, del cos de policia local. Quatre d'aquestes places es cobriran per torn lliure, mitjançant el sistema d'oposició, i una per torn de mobilitat, mitjançant concurs (annex I, Decret 88/2001, de 24 d'abril, del Govern Valencià, pel qual s'estableixen les bases i els criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana (DOCV núm. 3988, de 27 d'abril de 2001).  
Per a la provisió en propietat d'aquestes places, una vegada acabat el procés selectiu, es tindrà en compte la major puntuació obtinguda pels aspirants en la suma d'ambdues fases, concurs i oposició, tot això segons el que disposa la base onze d'aquest procés selectiu.  
Segona. Condicions dels aspirants  
Requisits torn lliure:  
Per a ser admesos a la realització de les proves selectives, els aspirants, hauran de complir els següents requisits en la data en què acabe el termini de presentació d'instàncies:  
a) Tindre la nacionalitat espanyola.  
b) Estar en possessió del títol de Batxiller Superior o equivalent o complides les condicions per a obtindre'l en la data en què finalitze el termini de presentació d'instàncies.  
c) No patir malaltia o cap defecte físic que impedisca l'exercici de les funcions, d'acord amb els quadres d'exclusions mèdiques que es repleguen a l'annex d'aquestes bases, i tindre una estatura mínima d'1,65 metres els hòmens i 1,60 metres les dones.  
d) Tindre complits 18 anys, sense excedir l'edat de 30 anys. Només als efectes de l'edat màxima, es compensarà el límit amb els servicis prestats anteriorment a l'administració local com a policia local o auxiliar de policia local.  
e) No haver sigut separat mitjançant expedient disciplinari de prestar serveis a l'Estat, les comunitats autònomes o de les entitats locals, ni trobar-se inhabilitat per a l'exercici de funcions públiques.  
f) Estar en possessió dels permisos que habiliten per a la conducció de vehicles de les classes B i que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg.  
Requisits torn mobilitat.  
Per a participar en els concursos de mobilitat s'hauran de complir els següents requisits, referits al dia en què finalitze el termini d'admissió de sol·licituds:  
a) Ser funcionari de carrera de la categoria que es convoca, integrat en la subescala de serveis especials, classe policia local, categoria d'agent, de qualsevol dels municipis de la Comunitat Valenciana, i estar en possessió del títol de Batxiller Superior o equivalent o complides les condicions per a obtindre'l en la data en què acabe el termini de presentació d'instàncies.  
b) Haver romàs, almenys, dos anys com a funcionari de carrera en el lloc de treball des del que es concursa.  
c) No faltar menys de cinc anys per al passe a la situació de segona activitat.  
d) No patir malaltia ni cap defecte físic que li impedisca el normal exercici de les funcions pròpies de la seua escala i categoria, d'acord amb el barem d'exclusions mèdiques que es determine.  
e) No trobar-se suspés ni inhabilitat en ferm per a l'exercici de funcions públiques.  
De produir-se la suspensió o la inhabilitació després de la resolució del concurs de mobilitat, per un procediment iniciat amb anterioritat a la data de convocatòria del concurs, s'entendran anul·lades totes les actuacions pel que fa a aquest aspirant.  
f) Estar en possessió dels permisos que habiliten per a la conducció de vehicles automòbils i motocicletes destinats al servei d'urgència o emergències.  
g) Qualsevol altre requisit que s'establisca per a la promoció interna dels funcionaris de la policia local.  
Tercera. Presentació d'instàncies i documentació annexa  
El model d'instàncies i informació sobre la present convocatòria se sol·licitarà a l'Ajuntament de l'Alcúdia.  
3.1. Les instàncies per a prendre part en la present convocatòria s'adreçaran a l'alcalde president d'aquest Ajuntament. Es podrà utilitzar la instància model que facilitarà l'Oficina d'Informació Municipal. Les instàncies es presentaran al Registre General o en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú, durant el termini de 20 dies naturals, a partir de l'endemà de la publicació de l'extracte d'aquesta convocatòria en el Boletín Oficial del Estado.  
En les instàncies per a prendre part en aquesta convocatòria, els aspirants hauran de manifestar que complixen tots i cada un dels requisits exigits en aquestes bases i que es comprometen a prestar el preceptiu jurament o promesa.  
3.2. A les instàncies s'acompanyarà:  
a) Justificant d'haver ingressat en la caixa municipal, mitjançant ingrés bancari o resguard de pagament, si és el cas, per gir postal o telegràfic, els drets d'examen, que es fixen en 120 €, de conformitat amb el que disposa l'ordenança fiscal corresponent (compte bancari: Caixa Rural de l'Alcúdia, número de compte 8889-3523-40-6248355756). Els drets d'examen esmentats només es tornaran als qui no siguen admesos al procediment selectiu, per falta d'algun dels requisits exigits per a prendre-hi part.  
b) Còpia degudament compulsada de la titulació requerida.  
c) Còpia degudament compulsada del permís de conduir requerit en la base II.  
d) Per al concurs de mobilitat fa falta documentació acreditativa dels mèrits que s'al·leguen degudament compulsats, i que hagen de servir de base per a l'aplicació de barem de la fase de concurs. No es valorarà cap mèrit que no es justifique documentalment i s'adjunte a la instància.  
Quarta. Admissió d'aspirants  
Per a ser admesos a les proves selectives, n'hi haurà prou que els aspirants manifesten en les seues instàncies que complixen totes i cada una de les condicions exigides en aquestes bases, referides a la data de finalització del termini de presentació d'instàncies, que hagen pagat els drets d'examen i que hagen aportat, si és el cas, la documentació acreditativa dels mèrits al·legats.  
Expirat el termini de presentació d'instàncies, mitjançant una resolució de l'Alcaldia, s'aprovarà la llista dels aspirants admesos i exclosos dels diferents torns. Esta resolució es publicarà en el Butlletí Oficial de la Província de València, en el Diari Oficial de la Comunitat Valenciana i al tauler d'anuncis de l'Ajuntament, i es concedirà un termini de cinc dies naturals perquè els aspirants exclosos n'esmenen els defectes, si són esmenables.  
No obstant això, els errors de fet podran esmenar-se en qualsevol moment, d'ofici o a petició de l'interessat. Transcorregut aquest termini, sense que es formule cap reclamació, s'entendran definitives les llistes, i l'Alcaldia resoldrà les reclamacions presentades.  
Cinquena. Tribunal qualificador  
El tribunal qualificador estarà compost pels següents membres, tots ells amb veu i vot:  
President: secretari de l'Ajuntament de l'Alcúdia.  
Secretari: tècnic de l'administració general de l'Ajuntament de l'Alcúdia.  
Vocals:  
- Un representant designat per la Direcció General de Cohesió Territorial de la Conselleria de Presidència.  
- Un representant designat per la Direcció General de Seguretat i Protecció Ciutadana de la Conselleria de Governació.  
- El cap del cos de la policia local de la corporació convocant o, si no n'hi ha, un funcionari de la corporació de la mateixa categoria o superior, preferentment pertanyent al cos de la policia local.  
- Dos tècnics designats per l'Ajuntament.  
La designació dels membres del tribunal inclourà la dels respectius suplents, i es farà pública, juntament amb la llista d'admesos i exclosos, en el Butlletí Oficial de la Província de València i al tauler municipal d'anuncis, els quals es poden abstindre o ser recusats pels aspirants, de conformitat amb el que preveu l'article 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El tribunal podrà disposar la incorporació d'assessors especialistes per a les proves psicotècniques, mèdiques i d'aptitud física i, en aquest cas, el seu nomenament es farà públic juntament amb el del tribunal.  
El tribunal no podrà constituir-se ni actuar sense l'assistència, com a mínim, de la meitat més un dels seus membres, titulars o suplents indistintament. Sempre serà necessària la presència del president i del secretari.  
A l'efecte del que disposa el Reial Decret 462/2002, de 24 de maig, el tribunal que actua en aquest procés selectiu tindrà la categoria segona de les replegades en aquell, tant pel que fa a les assistències dels membres del tribunal com dels seus assessors i col·laboradors, i percebran la indemnització corresponent.  
Sisena. Calendari  
La data, l'hora i el lloc de començament de les proves s'anunciarà en la publicació de la resolució, per la qual es nomenaran els membres del tribunal qualificador i s'aprovarà la llista d'aspirants admesos i exclosos.  
Setena. Procediment de selecció. Mobilitat  
1. Prova prèvia.   
Prèviament a la valoració dels mèrits aportats, es practicarà als aspirants una prova aptitudinal i de personalitat i un reconeixement mèdic, d'acord amb els criteris i barems establits en l'Orde de 23 de novembre de 2005, de la Conselleria de Justícia, Interior i Administracions Públiques. Tant l'exercici psicotècnic com el de reconeixement mèdic serà eliminatoris, amb la qualificació d'apte o no apte.   
2. Concurs de mèrits.  
Una vegada finalitzada la fase eliminatòria prèvia, es procedirà a la valoració de mèrits dels aspirants que l'hagen superada per a cobrir les places oferides per torn de mobilitat, segons l'annex IV que s'hi adjunta.  
Una vegada resolt el procediment de mobilitat es passarà al procediment de selecció per torn lliure.  
Huitena. Procediment de selecció. Torn lliure  
Prèviament a l'inici de les proves, els aspirants aportaran un certificat mèdic oficial en què es faça constar expressament la seua capacitat per a concórrer a les proves físiques exigides per a l'accés a la categoria d'agent, així com que no es troben impedits o incapacitats per a l'accés a la funció pública, incloent-hi l'estatura de l'aspirant.  
Una vegada començades les proves no serà necessària la publicació dels successius anuncis de celebració dels restants exercicis en el Butlletí Oficial de la Província de València i en el Diari Oficial de la Comunitat Valenciana, n'hi haurà prou amb la publicació als taulers d'anuncis de l'Ajuntament, amb 12 hores d'antelació del començament de les proves.  
Fase d'oposició, consistirà a realitzar els exercicis que a continuació s'estableixen en la convocatòria, d'acord amb els criteris mínims que es determinen. A la puntuació que s'obtinga en la fase d'oposició s'afegirà la que s'obtinga en la fase de concurs.  
Fase d'oposició.  
En compliment del que disposen els articles 6 i 7 del Decret 88/2001, del Govern Valencià, pel qual s'estableixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana, les proves dels exercicis seran obligatoris i eliminatoris, a excepció del de coneixement del valencià, entorn sociolocal, que tindran caràcter obligatori però no eliminatori.  
1. Primer exercici.  
Mesurament d'estatura. Els aspirants hauran de superar les talles que consten en els requisits de la base segona.  
2. Prova psicotècnica.  
Consistirà a superar els exercicis o proves psicotècniques altitudinals i de personalitat d'acord amb el que disposa l'Orde de 23 de novembre de 2005. Quedaran eximits de realitzar dita prova els aspirants que l'hagen superada en convocatòries anteriors, i durant un any des de la seua realització als municipis de la Comunitat Valenciana, sempre que aquestes hagueren sigut expressament homologades per l'Institut Valencià de Seguretat Pública.  
La qualificació d'aquest exercici serà la d'apte o no apte.  
La realització d'aquesta prova tindrà lloc a continuació del mesurament d'estatura en la mateixa sessió convocada a aquest efecte.  
3. Proves d'aptitud física.  
Consistiran a superar proves d'aptitud física que posen de manifest la capacitat per a l'exercici del lloc de treball i el contingut i les marques mínimes de la quals seran les regulades en l'Orde de 23 de novembre de 2005, de la Conselleria de Justícia i Administracions Públiques, de desplegament del Decret 88/2001, de 24 d'abril, del Govern Valencià, pel qual s'estableixen les bases i els criteris generals uniformes per a la selecció, promoció i mobilitat de les policies locals de la Comunitat Valenciana, escala bàsica i auxiliars de policia.  
Es realitzarà la prova de natació amb el contingut i marques establides en l'orde abans esmentada.  
La qualificació serà d'apte i no apte, i caldrà superar com a mínim quatre de les proves per a ser qualificat com a apte.  
La corporació declina tota responsabilitat que es derive dels accidents que pogueren produir-se com a conseqüència de la realització de les proves físiques.  
4. Qüestionari.  
Consistirà en contestar correctament per escrit, un qüestionari d'un mínim de 50 preguntes i màxim de 75 preguntes, amb quatre respostes alternatives una d'aquestes certa, en un temps màxim d'1 hora i 30 minuts, sobre els temes relacionats en els grups I a IV, ambdós inclusivament, del temari que s'indica en l'Orde d'1 de juny de 2001. Per a la correcció d'aquesta prova es tindran en compte, en tot cas, les respostes errònies.  
La qualificació d'aquest exercici serà de 0 a 10 punts, i caldrà obtindre una qualificació de 5 punts per a superar-lo.  
5. Cinqué exercici. Coneixement del valencià.  
Els municipis de predomini lingüístic valencià, segons la Llei de la Generalitat Valenciana 4/1983, de 23 de novembre, d'Ús i Ensenyament del Valencià, inclouran un exercici consistent a traduir del valencià al castellà i viceversa, un text proposat pel tribunal, en un temps a determinar.  
Aquest exercici es qualificarà de 0 a 4 punts i no serà eliminatori.  
6. Guia de carrers.  
Consistirà en la realització d'una prova relacionada amb les funcions i competències policials, en què assenyalant un punt de partida dins de la jurisdicció territorial de l'Ajuntament de l'Alcúdia, es determinarà un altre punt de destinació o d'arribada. L'aspirant haurà de dir el nom de tots i cada un dels carrers o vies a recórrer en l'itinerari més aconsellable que caldrà seguir. La duració serà d'una hora. Només ha d'indicar un itinerari, la presentació de més d'un donarà lloc a la no superació de l'exercici. Tindrà el caràcter d'obligatori i eliminatòria i la qualificació d'eixa part serà de 0 a 10 punts i per a superar-la s'haurà d'obtindre un mínim de 5 punts.  
7. Desenvolupament del temari.  
Consistirà a desenvolupar per escrit, durant un temps màxim d'1 hora i 30 minuts, dos temes triats per l'aspirant de quatre extrets per sorteig, un de cada un dels grups primer a quart que componen el temari que s'inclou en l'Orde d'1 de juny de 2001.  
Els temes esmentats seran llegits en sessió pública davant del tribunal, que podrà formular les preguntes o aclariments que sobre aquests jutge oportuns. Es valorarà la claredat d'idees i el coneixement sobre els temes exposats.  
La qualificació d'aquest exercici serà de 0 a 10 punts, i per a superar l'exercici s'haurà d'obtindre un mínim de 5 punts.  
8. Temes locals.  
Consistirà en l'exposició per escrit d'un tema dels que componen el grup cinqué, en un temps màxim d'1 hora i mínim de 45 minuts, i es valoraran els coneixements exposats, la claredat en l'exposició, la neteja, la redacció i l'ortografia que, en tot cas, seran llegits per l'aspirant en sessió pública davant del tribunal. L'exposició escrita del tema podrà substituir-se per la realització d'un qüestionari de 25 preguntes amb respostes alternatives, en un temps màxim de 50 minuts.  
La qualificació d'aquest exercici serà de 0 a 5 punts.  
La valoració dels exercicis de desenvolupament del temari s'efectuarà per mitjà de l'obtenció de la mitjana aritmètica de cada un dels membres del tribunal de selecció, i es rebutjaran a aquests efectes totes les puntuacions màximes i mínimes quan entre aquestes hi haja una diferència de 4 punts o més, i valdrà, si és el cas, com a punt de referència la puntuació màxima obtinguda. Aquesta diferència serà de 2 punts quan es tracte de valorar els temes locals.   
9. Reconeixement mèdic.  
Consistirà a superar un reconeixement mèdic, d'acord amb el quadre d'exclusions mèdiques que s'expressa en l'Orde de 23 de novembre de 2005. La superació d'aquesta prova en les convocatòries, homologada expressament per l'Institut Valencià de Seguretat Pública, tindrà una validesa d'un any des de la seua realització, i quedaran exempts de realitzar-la aquells que, en aquest període, l'hagen superada, sempre que no es produïsquen malalties que, a judici del tribunal mèdic, justifiquen el tornar-les a passar.  
Novena. Començament i desenvolupament de l'oposició.  
Els aspirants seran convocats en crida única, excepte casos de força major degudament justificats i apreciats lliurement pel tribunal. La falta de presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procediment selectiu.  
L'orde d'actuació dels aspirants en aquells exercicis que no puguen realitzar-se conjuntament es determinarà mitjançant un sorteig previ.  
El tribunal podrà requerir en qualsevol moment als aspirants que n'acrediten la identitat, per la qual cosa, hauran d'anar proveïts del Document nacional d'identitat.  
Una vegada començades les proves no serà obligatòria la publicació dels successius anuncis de celebració dels restants exercicis en el Butlletí Oficial de la Província de València. Estos anuncis els haurà de fer públics el tribunal als taulers municipals, amb 12 hores d'antelació del començament de les proves, si es tracta del mateix exercici, o de 48, si es tracta d'un nou exercici.  
D'acord amb el que disposa l'article 6.2 del Decret del Govern Valencià 88/2001, de 24 d'abril, l'Ajuntament proporcionarà, als aspirants que ho sol·liciten, la documentació precisa sobre els temes sobre matèries específiques relacionades amb l'entorn sociolocal.  
Deu. Relació d'aprovats  
- Procés selectiu, torn mobilitat: finalitzat el concurs, el tribunal farà pública la llista d'aspirants aprovats per orde de puntuació. Estos no podran sobrepassar el nombre de places convocades.  
- Procés selectiu, torn lliure: finalitzada la fase d'oposició, se sumarà la puntuació obtinguda pels aspirants. La relació d'aprovats es publicarà segons l'orde de puntuació obtinguda. En la fase d'oposició no podran aprovar més aspirants que les places convocades.  
El tribunal formularà una proposta a la corporació dels aspirants que després d'haver superat el procés selectiu, i amb la presentació prèvia de la documentació exigida per les bases de la convocatòria, hagen d'incorporar-se a l'Institut Valencià de Seguretat Pública per a seguir un curs de formació teòric i pràctic de caràcter selectiu.  
Onze. Creació borsa de treball.  
Es constituirà una borsa de treball d'agents de policia, amb els aspirants que hagen superat almenys les quatre primeres parts de l'exercici de l'oposició i estarà destinada a cobrir de manera interina o temporal les vacants que s'hi produïsquen.  
La posició de cada aspirant en la borsa es determinarà per la suma de les dos fases del procediment, ordenada de major a menor.  
La constitució de la borsa de treball, conseqüència del present procés selectiu, anul·larà les borses de treball d'agents de policia local actualment en vigor.  
La duració d'aquesta borsa de treball, tindrà un termini màxim de tres anys. La corporació es reservarà el dret de prorrogar-la, anul·lar-la i convocar nous procediments selectius per a cobrir vacants.  
Dotze. Renúncia o exclusió d'aspirants  
Quan algun o alguns dels aspirants aprovats renunciaren a continuar el procés de selecció o en siguen exclosos per no tindre algun dels requisits exigits, no presentar la documentació o per falsedat d'aquesta, o per no superar el curs selectiu, s'anul·laran les actuacions respecte d'aquests i el tribunal podrà proposar la inclusió en la llista d'admesos el mateix número que el d'exclosos per les anteriors causes, sempre que hagen superat les proves selectives i pel mateix orde que resulte d'aquelles, els quals s'incorporaran a la realització del curs selectiu en les mateixes condicions que els anteriors, sense perjudici de la responsabilitat que, si és el cas, pogueren haver incorregut.  
Tretze. Curs selectiu  
Finalitzades les proves selectives, el tribunal farà pública la relació d'aspirants aprovats, per orde de puntuació aconseguida, i elevarà la dita relació a l'Alcaldia Presidència, conjuntament amb l'acta de l'última sessió.  
Amb la presentació prèvia de la documentació exigida, els aspirants proposats s'incorporaran a l'Institut Valencià de Seguretat Pública, en dos torns per orde de puntuació aconseguida en el concurs oposició, per a realitzar el primer curs teoricopràctic que se celebre, integrat per dos fases, una de formació i selecció a l'Institut Valencià de Seguretat Pública, amb una duració de 700 hores lectives, i una altra, una vegada superada l'anterior, de pràctiques en el mateix Ajuntament, amb una duració de dos mesos. La qualificació del curs, tant del període teoricopràctic com de les pràctiques correspondrà a l'Institut Valencià de Seguretat Pública, i la seua valoració es realitzarà sobre la base de criteris objectius, que tindran en compte, entre altres, els punts següents: assimilació dels coneixements impartits, responsabilitat, dedicació, actituds davant el professorat i la resta dels alumnes, i tots aquells aspectes de l'actuació de l'aspirant que siguen necessaris per a valorar la seua capacitat per a una adequada prestació de les funcions atribuïdes al lloc.  
Durant la realització del curs teoricopràctic, l'ajuntament convocant nomenarà els aspirants com a funcionaris en pràctiques del mateix ajuntament, i percebran les retribucions que legalment corresponga al personal funcionari nomenat en pràctiques.  
Els aspirants que hagueren realitzat amb anterioritat el curs selectiu per a l'accés a la categoria convocada als municipis de la Comunitat Valenciana, quedaran exempts de realitzar-lo, mitjançant una resolució del director general competent en matèria de Policia, a proposta del director de l'Institut Valencià de Seguretat Pública, si no hagueren transcorregut més de quatre anys des de la data de realització i superació del curs i no s'haguera alterat substancialment el seu contingut.  
Superat el curs teoricopràctic, l'Institut Valencià de Seguretat Pública formularà una proposta de nomenament, si és el cas, a l'Alcaldia, amb indicació de la puntuació o qualificacions obtingudes, a l'efecte del seu nomenament.  
La qualificació del curs, tant del període teoricopràctic com de les pràctiques correspondrà a l'Institut Valencià de Seguretat Pública i la seua valoració es realitzarà sobre la base de criteris objectius que tindran en compte, entre altres, els punts següents: assimilació dels coneixements impartits, responsabilitat, dedicació, actituds de rendiment al professorat i resta d'alumnes i tots els aspectes de l'actuació de l'aspirant que siguen necessaris per a valorar la seua capacitat per a una adequada prestació de les funcions atribuïdes al lloc.  
En el cas que l'aspirant no supere el curs selectiu, l'Institut Valencià de Seguretat Pública comunicarà aquesta circumstància a l'Alcaldia. L'aspirant podrà incorporar-se al curs immediatament posterior. De no superar aquest curs quedarà decaigut en el seu dret a participar en el procés selectiu instat, que s'entendrà acabat a l'efecte de poder convocar de nou la plaça no coberta.  
Catorze. Presentació de documents  
Els aspirants proposats pel tribunal hauran d'aportar davant de la corporació, en el termini de 20 dies hàbils, des que es faça pública la relació d'aspirants aprovats, els documents acreditatius de les condicions de capacitat i requisits exigits en les presents bases de la convocatòria:  
- Certificat de naixement expedit pel registre civil corresponent o fotocòpia del document nacional d'identitat, degudament compulsada.  
- Declaració de no haver sigut separat per mitjà d'expedient disciplinari en qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
- Declaració complementària de conducta ciutadana, d'acord amb la Llei 68/1980, d'1 de desembre.  
- Certificat del Registre Central de Penats i Rebels, referit a la data de finalització de les proves selectives.  
Els aspirants que tingueren la condició de funcionaris de carrera quedaran exempts de justificar documentalment les condicions generals que ja hagueren sigut acreditades per a obtindre el seu anterior nomenament. En tot cas, hauran de presentar original o fotocòpia compulsada del seu nomenament com a funcionaris de carrera i el títol acadèmic exigit.  
Els qui dins del termini indicat, i excepte cas de força major, no presentaran la documentació, no podran ser nomenats funcionaris, i s'invalidarà l'actuació de l'interessat i la nul·litat subsegüent dels actes del tribunal pel que fa a aquest, sense perjudici de la responsabilitat en què pogueren haver incorregut per falsedat en la seua instància.  
Quinze. Nomenament  
Finalitzat el curs teoricopràctic, l'Institut Valencià de Seguretat Pública comunicarà a l'òrgan competent de la corporació local, la relació dels aspirants que l'hagen superat, amb indicació de la qualificació obtinguda a l'efecte del seu nomenament com a funcionari de carrera. Igualment, comunicarà la relació dels aspirants que no hagen superat el curs teoricopràctic als efectes previstos en aquestes bases. Els nomenaments hauran d'efectuar-se en el termini màxim de 15 dies, comptats des de la comunicació de l'Institut Valencià de Seguretat Pública.  
Efectuada l'anterior comunicació per l'Institut Valencià de Seguretat Pública i no formalitzat el nomenament en el termini assenyalat en el paràgraf anterior, l'Ajuntament abonarà a l'aspirant la totalitat de les retribucions corresponents al lloc de treball a què aspira.  
Els aspirants que no superen el curs teoricopràctic de selecció i formació podran incorporar-se al curs immediatament posterior. No obstant això, cessaran com a funcionaris en pràctiques, i podran ser nomenats de nou quan s'incorporen al següent curs. De no superar aquest segon, quedaran definitivament decaiguts en el seu dret a participar en el procés de selecció instat.  
Quant a permisos, llicències i renúncies dels nomenaments interins caldrà ajustar-se a allò que ha acordat l'Ajuntament.  
Setze. Incidències  
El tribunal queda autoritzat per a resoldre els dubtes que es presenten, interpretar les bases d'aquesta convocatòria i prendre els acords necessaris per al bon orde del procés selectiu. En el no previst en les presents bases serà aplicable el que disposa la legislació assenyalada en l'encapçalament de les presents bases i la resta de normativa aplicable.  
Disset. Recursos  
Contra les presents bases i tots el actes administratius definitius que se'n deriven podran els interessats interposar els oportuns recursos en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.  
Divuit. Publicació  
Estes bases es publicaran integres en el Diari Oficial de la Comunitat Valenciana i, en extracte, en el Butlletí Oficial de la Província de València; i l'anunci de la convocatòria, en extracte, en el Diari Oficial de la Comunitat Valenciana i en el Boletín Oficial del Estado. El seu text íntegre es comunicarà a l'Institut Valencià de Seguretat Pública de la Generalitat, de conformitat amb el que disposa l'article 31 de la Llei 6/1999. de 19 d'abril de la Generalitat Valenciana.  
Annex I  
Proves psicotècniques  
El contingut de les proves psicotècniques s'ajustarà al barem que s'indica, en atenció als factors a mesurar en el procés de selecció, d'acord amb el que disposa l'Orde de 23 de novembre de 2005.  
Annex II  
Reconeixement mèdic  
El contingut de la prova de reconeixement mèdic, s'aplicarà d'acord amb el que estableix l'Orde de 23 de novembre de 2005.  
Annex III  
Temari  
El contingut del temari serà l'assenyalat en l'Orde d'1 de juny de 2001, de la Conselleria de Justícia i Administracions Públiques, de desplegament del Decret 88/2001, de 24 d'abril, del Govern Valencià, pel qual s'estableixen les bases i els criteris generals uniformes per a la selecció, promoció i mobilitat de les policies locals de la Comunitat Valenciana. (DOGV núm. 4049, de 24.07.2001).   
Segons les places objecte d'aquestes bases.  
Temes locals:  
1. Història i costums de l'Alcúdia. Patrimoni arquitectònic, artístic i cultural del municipi.  
2. Realitat física, social i econòmica del municipi de l'Alcúdia.  
3. Ordenances municipals. Ordenança de trànsit i circulació, de policia i bon govern, de sorolls i vibracions, tinença i protecció d'animals.  
4. Nucli urbà. Guia de carrers. Infrastructures. Trànsit i transport urbà.   
   
Annex IV  
Barem per a la valoració de mèrits, torn mobilitat.  
La valoració dels mèrits en la fase de concurs en els processos de provisió de places vacants dels cossos de policia local de la Comunitat Valenciana, categories agent, oferides per torn de mobilitat, es regirà pels criteris continguts en l'Orde de 23 de novembre de 2005, de la Conselleria de Justícia, Interior i Administracions Públiques.  
L'Alcúdia, 20 de gener 2009.- L'alcalde: Robert Martínez Correcher.